GiliGold/VAD_KnessetCorpus huggingface dataset:
ירדנה מלר-הורוביץ: אני רק מבקשת להדגיש שזה יוצא ביום רביעי והוא חוזר ביום ראשון.
יואב קיש: אני ממליץ לוועדה לאשר את בקשתו של יושב-ראש הכנסת.
אחמד טיבי: אתה ממליץ?
יואב קיש: ממליץ מישהו רוצה להתייחס או שנעבור להצבעה?
יואב קיש: רק אני?
יואב קיש: לא ראיתי, תרימו ידיים.
יואב קיש: בעד ההצעה – פה אחד
יואל חסון: אפשר רביזיה, אדוני?
יואב קיש: אתה רוצה רביזיה?
יואל חסון: אתה יודע מה, לא.
חיים ילין: שכנעת אותו מהר.
יואב קיש: אלתי, לא שכנעתי.
יואל חסון: זו ההשפעה של החולצה הסגולה.
יואב קיש: אני עוד חייב לך תשובה על החולצה, אבל בסדר.
יואב קיש: נשאיר את נושא ב' לסוף ונסיים אתו.
יואב קיש: אני עובר לנושא ד' ואחרי זה ג'.
חיים ילין: לא, בבקשה.
יואב קיש: זה קצר.
יואב קיש: שניהם קצרים.
יואב קיש: אני רוצה לגמור עם זה.
יואב קיש: חילופין בוועדה המשותפת של ועדת הפנים והגנת הסביבה וועדת הכלכלה לדיון בהצעת חוק המים (תיקון מס'27), התשע"ו-2016.
יואב קיש: יש לנו - - -
יואל חסון: אנחנו לא מבינים מה זה.
יואב קיש: מאוד פשוט.
יואב קיש: יש לנו ועדה משותפת של ועדת הפנים והגנת הסביבה וועדת הכלכלה לדיון בהצעת חוק המים.
יואב קיש: מסיעת יהדות התורה, במקום חבר הכנסת אורי מקלב יכהן חבר הכנסת יעקב אשר; ומסיעת ישראל ביתנו, במקום חבר הכנסת רוברט אילטוב יכהן חמד עמאר.
יואב קיש: החלפות פנים-סיעתיות.
יואב קיש: אני לא שום סיבה להתנגד.
<אתי בן יוסף: מתוך הוועדה.
יואב קיש: את זה העברנו.
יואב קיש: עכשיו אני עובר לנושא ג': הוספת ממלא מקום קבוע בוועדת הפנים והגנת הסביבה.
יואב קיש: בבקשה, דוד.
דוד ביטן: בזמנו אישרנו בוועדת הפנים ממלא מקום קבוע לסיעת העבודה עכשיו אנחנו מבקשים נציג אחד לליכוד כממלא מקום קבוע.
דוד ביטן: אנחנו מבקשים שהרב גליק יהיה נציג הליכוד.
יואב קיש: גליק.
יואב קיש: מדובר על איזון בין החברים - - -
דוד ביטן: לא איזון.
דוד ביטן: אז לא רצינו ועכשיו אנחנו רוצים.
יואב קיש: דוד, אתה לא מצביע?
יואב קיש: לא ראיתי את היד שלך.
יואב קיש: אחמד נגד.
יואב קיש: בעד ההצעה – רוב
יואב קיש: ההצעה נתקבלה.
יואב קיש: אוקיי, ארבע נגד אחד.
יואב קיש: התקבל עם השם של גליק.
יואב קיש: אני עובר לנושא שיגזול מאתנו את רוב הזמן.
דוד ביטן: למה יגזול?
דוד ביטן: לא נראה לי שיגזול.
יואב קיש: איילת, מה דעתך, יואל שואל, על צבע החולצה שלי?
איילת נחמיאס ורבין: אני אוהבת את הצבע.
איילת נחמיאס ורבין: אני לא סגורה שזה הצבע שהכי טוב לך.
אחמד טיבי: איילת, התשובה הזאת לא מתאימה.
אחמד טיבי: תגידי: טרם גיבשתי דעה.
אחמד טיבי: תשאירי קצת עניין.
איילת נחמיאס ורבין: גיבשתי, גיבשתי.
דוד ביטן: איילת, מאז שהגיש את החוק הזה של האבהות – החליף את הצבע.
איילת נחמיאס ורבין: חבר'ה, סגול זה צבע לא מגדרי.
דוד ביטן: איפה שמדובר לא בזוג רגיל, מה החוק שלך אומר?
יואב קיש: טובת הילד.
דוד ביטן: רק טובת הילד?
יואב קיש: רק טובת הילד.
יואב קיש: לא מעניין אותי המגדר.
דוד ביטן: - - - מה קורה היום?
חיים ילין: גם ועדת שניט קובעת את זה.
יואב קיש: לקחתי את מסקנות ועדת שניט - - -
דוד ביטן: לפי החוק הקיים הוא הולך עם האימא, נכון?
יואב קיש: עד גיל 6.
דוד ביטן: מה קורה אם הזוג הוא לא - - - אין אימא?
יואב קיש: בחוק הקיים, וזו הלקונה שאני רוצה לתקן, עד גיל 6 הילד הולך עם האימא במקרה של אי-הסכמות ולא טובת הילד.
איילת נחמיאס ורבין: ביטן מודאג מזוגות הלהט"ב.
יואב קיש: צריך להיות טובת הילד - - -
דוד ביטן: היום החוק אומר - - -
יואב קיש: אני אספר לך, דוד - - -
איילת נחמיאס ורבין: לא, לא, אם חייבים להגיד לנו מה הוא אמר.
דוד ביטן: אמרתי שהיום החוק - - -
איילת נחמיאס ורבין: אבל מה טיבי אמר?
דוד ביטן: טיבי צחק.
יואב קיש: דוד, אני קורא אותך לסדר פה - - -
איילת נחמיאס ורבין: הגיעה השעה.
דוד ביטן: שאלתי אתכם שאלה היפותטית.
יואב קיש: אחרי שחיים יסיים אני אספר לכם סיפור, האמת, מרגש בעניין הזה של מה שהעלית פה.
יואל חסון: חשבתי על הרגע שקנית את החולצה.
יואב קיש: זה סיפור רציני.
יואב קיש: קיבלתי פניית ציבור בנושא – עזוב, אחר כך, אני לא רוצה לגזול מחיים את הזמן.
יואב קיש: תן לי להקריא את זה: בקשה להגדלת מספר החברים בוועדות הבאות: ועדת הכלכלה; ועדת החינוך, התרבות והספורט; הוועדה המיוחדת לדיון בהצעת חוק הרשות הממשלתית להתחדשות עירונית.
דוד ביטן: אנחנו רוצים להגדיל את ועדת הכלכלה והחינוך ל-15.
דוד ביטן: זאת אומרת להוסיף שניים: אחד לאופוזיציה ואחד לקואליציה.
יואב קיש: לאיזה סיעות?
דוד ביטן: בינתיים את שני הדברים לתת לליכוד מטעם הקואליציה - - -
חיים ילין: רגע - - -
איילת נחמיאס ורבין: רגע, דוד, בוועדת הכלכלה הרוב של האופוזיציה צריך להישמר.
דוד ביטן: הוא נשמר.
יואב קיש: הכוונה היא כזו: אחד ואחד.
דוד ביטן: אני לא משנה את היחסיות בכלל.
איילת נחמיאס ורבין: למה אתם צריכים את זה?
יואל חסון: אבל בחינוך - - -
דוד ביטן: קודם כל, ועדת הכלכלה - - -
יואב קיש: דוד, מי לאופוזיציה?
יואב קיש: אלו סיעות?
חיים ילין: רק בוועדת חינוך זה?
דוד ביטן: אני אסביר למה אנחנו צריכים את זה.
יואב קיש: שאלתם שאלה, תנו לו לענות.
חיים ילין: מותר לי - - -
יואב קיש: הוא רוצה לענות לך.
דוד ביטן: קודם כל, הצטרפו חברי כנסת בגלל החוק הנורבגי חדשים וגם לסיעת הליכוד הצטרפו חברי כנסת שהחליפו שרים ובעצם אנחנו צריכים להרחיב קצת את המעגל מבחינת סיעת הליכוד ולכן אני צריך להגדיל את הוועדות בעניין הזה.
דוד ביטן: אני שומר על היחסיות בין האופוזיציה לקואליציה – זה אחד ואחד מכל ועדה.
דוד ביטן: לגבי ועדת הרפורמות, אין מגבלה.
דוד ביטן: היום ועדת הרפורמות הפכה להיות ועדה מאוד-מאוד חשובה מבחינת חקיקה ולכן שם אני רוצה להגדיל ל-17.
דוד ביטן: היום יש 13.
דוד ביטן: 2 לאופוזיציה ו-2 לקואליציה.
דוד ביטן: באותו אופן, באותה צורה.
חיים ילין: אני רוצה להתייחס.
יואב קיש: בבקשה, לפי הסדר.
אחמד טיבי: יש לנו נציג בוועדת הרפורמות?
יואב קיש: אני בודק.
חיים ילין: זה לא משנה אם יש – באים שני חברים, היושב-ראש ואני.
דוד ביטן: בדברים חשובים - - -
יואב קיש: כן, ג'בארין.
דוד ביטן: מה אתה רוצה, שנבוא ל-20 ישיבות שאתם עושים - - - משהו לא הגיוני.
יואב קיש: אני בא לפגישות של - - -
חיים ילין: שים לב למה שאתה אומר.
חיים ילין: אתה צודק במיליון אחוז - - -
דוד ביטן: אמרתי ליושב-ראש - - - התחדשות עירונית.
חיים ילין: רגע, דוד.
חיים ילין: רציתם להגדיל בעוד 4 ועדות, כי יש לכם המון חברי כנסת – לכולם להשתתף.
חיים ילין: בוא, איפה שהפוליטיקה - -
איילת נחמיאס ורבין: זה בנורבגי קטן.
חיים ילין: - - איפה שהפוליטיקה נכנסת אין ניהול ואנחנו צריכים לנהל את המדינה הזאת.
חיים ילין: אני אומר לך את זה בשיא הרצינות.
דוד ביטן: באמת אם יהיו 15 או 13 בוועדה אז אנחנו לא ננהל את המדינה.
חיים ילין: קודם כל, אם תהיה יציבות בוועדות אני חושב שככה זה יהיה.
חיים ילין: תקשיב טוב, בשוק ההון, טריליון וחצי שקל, כל החיסכון של מדינת ישראל באים 3 חברי כנסת.
חיים ילין: יותר מוועדת הכספים, יותר מתקציב המדינה.
יואב קיש: תחכה להצבעות שם, אז תראה כמה יש.
חיים ילין: אבל אף אחד לא יבין על מה הוא מצביע.
יואב קיש: זה כבר משהו אחר.
חיים ילין: על זה אני מדבר.
יואב קיש: לא נכון.
יואב קיש: אני ברשות ההון יכול להגיד לך חד-משמעית שאני הייתי בדיון הראשון - - -
חיים ילין: היית בקרנות - - - בגלל שהיה לך - - -
יואב קיש: כשיש נושא שמעניין אותי, ככה אני מטפל בו.
דוד ביטן: אתה מחליט מתי אתה בא או לא.
דוד ביטן: אתה גם לא בא לכל הישיבות.
חיים ילין: אני בא לכל הישיבות.
חיים ילין: כל הישיבות של הוועדות שאני חבר בהן.
חיים ילין: זו האחריות שלי.
דוד ביטן: שלא נבדוק.
איילת נחמיאס ורבין: נכון, אני מסכימה אתו, חיים.
חיים ילין: אז תבדוק, אני מסכים.
חיים ילין: תבדוק.
חיים ילין: תבדוק אם נעדרתי פעם אחת מישיבה.
יואב קיש: הכמה ועדות אתה חבר?
דוד ביטן: אחת.
דוד ביטן: אז הוא בא לכל הישיבות.
חיים ילין: שתי ועדות.
חיים ילין: והייתי בחוקה בכל החוקים בלי להיות חבר.
חיים ילין: אני מבין את החוקיות שיש בעניין של הוועדות האלה אבל שתישמר הפרופורציה 7:8.
דוד ביטן: מה זה 7:8?
חיים ילין: בוועדת חינוך אני יודע שלקואליציה יש לא 7:8 - - -
דוד ביטן: איפה כתוב שזה צריך להיות 7:8?
דוד ביטן: אני מצרף אחד מפה ואחד מפה.
דוד ביטן: אותו יחס יישאר מתחילת הקדנציה.
דוד ביטן: אני לא משנה את זה.
חיים ילין: בגלל שישראל ביתנו היו חלק מהאופוזיציה אז היה איזון מסוים.
חיים ילין: עכשיו שהם בקואליציה - - -
דוד ביטן: מה זה - - -
יואב קיש: דוד, עזוב.
יואב קיש: תן לו לסיים בבקשה.
חיים ילין: אם אתה שומר שתמיד תהיה - - -
יואב קיש: הנה, בבקשה.
דוד ביטן: אני שומר תמיד.
דוד ביטן: אני שומר - - -
חיים ילין: אז יכול להיות שבוועדת חינוך או בוועדות אחרות שצריך 2 מהאופוזיציה בשביל לשמור על האיזון.
חיים ילין: אני לא צוחק.
יואב קיש: סיימת?
יואב קיש: אני רוצה להגיד לך מילה לגבי זה.
יואב קיש: חיים - - -
דוד ביטן: אל תגזים - - - מה לא בסדר?
יואב קיש: חיים, לדעתי אתה לא צודק.
חיים ילין: בוא תסביר.
יואב קיש: המפתח שנקבע בכל הוועדות נקבע לפני שנה על-ידי הוועדה המסדרת לפי הכוח של אותה סיעה בכנסת.
יואב קיש: קיבלו פה לא קיבלו שם ובנו מפתח.
יואב קיש: היה פה מהלך דרמטי: הצטרפה סיעה לקואליציה וגדלה.
יואב קיש: לצורך העניין אגיד לך בהקצנה: נגיד ויש עתיד יצטרפו לקואליציה, אז עכשיו את האופוזיציה שנשארה אנחנו צריכים לפצות בחברי הכנסת של יש עתיד?
יואב קיש: זה לא משנה, יש תמונת מצב של כנסת ולא משנים אותה.
יואב קיש: הוא אפילו אומר לך – תיאורית הוא היה יכול להגיד לך – אם היינו עשים תרגיל - - -
דוד ביטן: לא נוגע - - - יש עלי לחץ גדול, אני - - -
יואב קיש: דוד, תן לי לסיים.
חיים ילין: חבר'ה, תחליטו מה - - -
יואב קיש: אם לפני שישראל ביתנו היו חותמים, יום לפני, היינו מוסיפים אחד לקואליציה ואחד לאופוזיציה והיינו אומרים לישראל ביתנו: אתם אופוזיציה, מוסיפים לכם.
יואב קיש: הייתי אומר שזה לא ראוי ולא כך צריך לעשות.
יואב קיש: אבל זה לא המצב ובוודאי לא צריך לפצות על זה שהקואליציה גדלה.
דוד ביטן: אני רוצה להוסיף עליו: יש עלי לחץ גדול מאוד בוועדת חוקה לשנות.
דוד ביטן: המצב שם הוא מאוד-מאוד בעייתי.
דוד ביטן: אני לא נוגע.
דוד ביטן: בכל מה שהיה סיכום מתחילת הקדנציה, אני שומר על אותו יחס לא משנה כלום, אלא אם כן יעצבנו אותי – אם יעצבנו אותי אז זה משהו אחר.
חיים ילין: נראה לי שעל הבוקר עצבנו אותך.
דוד ביטן: אבל כרגע אנחנו משתפים פעולה עם האופוזיציה.
דוד ביטן: בעניינים האלה אנחנו משתפים פעולה, מגיעים להסכמות, ואני לא רוצה לעשות חד-צדדי.
יואב קיש: יואל, בבקשה.
יואל חסון: היחס שנקבע בתחילת הקדנציה היה היחס הנכון.
יואל חסון: אנחנו בחינוך עכשיו הולכים לעלות ליחס של שלושה הפרש בין אופוזיציה לקואליציה וזה יחס - - -
דוד ביטן: היום יש שלושה.
יואל חסון: אין שלושה.
חיים ילין: אין שלושה.
דוד ביטן: אני מוסיף אחד לפה ואחד לפה.
דוד ביטן: איך היחס משתנה?
יואב קיש: הוספת אחד לקואליציה ואחד לאופוזיציה.
יואל חסון: עזוב את עניין היחס.
יואל חסון: אתה צודק, בסדר.
יואל חסון: אבל אני דווקא חושב שלא היה צריך להגדיל את הוועדות אלא היה צריך להקטין את הוועדות ולהקטין את מספר חברי הכנסת שמשתתפים ביותר מדי ועדות.
יואל חסון: צריך שיהיו פחות חברי ועדה ויותר חברי כנסת שהם חברים בוועדה אחת, מקסימום שתי ועדות.
יואל חסון: התוצאה שתקרה עכשיו מכל הסיפור הזה היא שהוועדות ימשיכו להיות ריקות, ח"כים ירוצו מוועדה לוועדה לוועדה והתצלומים יהיו של כסאות ריקם כמו שאנחנו רואים פה וזו עוד ועדה שרוב חברי הכנסת יחסית בדרך כלל מגיעים.
יואל חסון: אני הייתי מציע, אדוני היושב-ראש – אני מבין שיש לך צרכים, אבל תאמין לי, חבר כנסת יעריך שהוא חבר בוועדה יותר קטנה והוא גם חבר בוועדה אחת והוא יכול להתמקד בה ולהתמקצע בה מאשר להיות חבר ב-4 ועדות.
דוד ביטן: הבעיה העיקרית שלנו היא לא כמה חברי ועדה יש.
דוד ביטן: הבעיה העיקרית היא שיושבי-ראש הוועדות קובעים את הסדר-יום ואת השעות איך שהם מבינים, לא שואלים אף אחד, לא מתאמים עם אף אחד, בניגוד למקומות אחרים.
דוד ביטן: התוצאה היא שב-10:00 יש ועדה כזאת וכזאת וכזאת ואתה לא יכול להיות בכל הוועדות.
דוד ביטן: זה מחייב אותנו לעשות שינוי רציני מאוד באופן שבו הוועדות עובדות ובשעות שהן עובדות ובימים שהן עובדות בהם, אחרת, אם אני חבר ועדת כלכלה וחבר ועדת חניך ושתיהן באותה שעה – אני לא יכול לבוא לשתיהן.
דוד ביטן: יכול לקפץ בין הוועדות ואז בא חבר כנסת, נואם והולך.
דוד ביטן: אתה מכיר את השיטה.
דוד ביטן: זה מחייב אותנו לעשות שינוי בעניין הזה.
דוד ביטן: לא יכול להיות מצב כזה שכל הוועדות יתכנסו באותה שעה.
דוד ביטן: זאת הבעיה המרכזית שבגללה אנחנו לא מופיעים.
דוד ביטן: לא בגלל שאני לא רוצה לבוא לדיונים או שלא מעניינים אותי הדיונים.
דוד ביטן: פה אני לא נוגע ולא משנה כלום.
דוד ביטן: אני משאיר את אותו יחס.
דוד ביטן: לגבי הוויכוח אם צריך לשנות יחס, זה ויכוח אחר, כרגע אני לא נוגע, אני משאיר את אותו יחס שקיים בוועדות.
יואב קיש: אני רואה שיש פה דעות - - -
דוד ביטן: את ועדת רפורמות אני רוצה להגדיל ב-4.
דוד ביטן: שם אין לי מגבלה.
יואב קיש: אני רואה שיש באמת דעות שונות.
יואב קיש: אני רוצה להגיד שכל המהלך הזה - - -
חיים ילין: - - - לא נכון לגבי הכנסת הקודמת שהיו 67, תמיד נשמר רוב של אחד.
חיים ילין: יש פה יועצת משפטית, יש פה את ירדנה, אני רוצה מבעלי מקצוע, לא פוליטיקה - - -
יואב קיש: תמיד לאופוזיציה קואליציה יש אחד?
יואב קיש: ואם בקואליציה יש 90 חברי כנסת?
חיים ילין: גם בכנסת הקודמת היו 67 חברי כנסת ושמרו על אחד למעט שתי ועדות.
חיים ילין: אם תגידוט לי שזה לא נכון - - -
דוד ביטן: לא בדקתי את זה.
חיים ילין: אבל אני בדקתי.
יואב קיש: אני מעריך - - -
חיים ילין: אני בדקתי.
חיים ילין: הטיעון שלכם נפל ברגע זה - - -
יואב קיש: לא נפל.
יואב קיש: הוא לא נפל.
יואב קיש: אני אומר לך - - -
חיים ילין: אתם אמרתם שבכנסת הקודמת - - -
דוד ביטן: זו ההסכמה שהייתה בכנסת הקודמת.
יואב קיש: אני לא אמרתי בכנסת הקודמת.
יואב קיש: הטיעון שלי היה מאוד פשוט: כשאנחנו הרכבנו את הוועדה המסדרת הרכבנו את רשימת הוועדות לפי הכוח היחסי בכנסת.
יואב קיש: זה לא השתנה ולכן בזה לא נוגעים.
יואב קיש: זה לא יפעל עכשיו לרעתי.
חיים ילין: אני לא רוצה להיכנס לפוליטיקה.
חיים ילין: בוועדת הכספים היה לכם בקואליציה יותר מאחד.
יואב קיש: גם פה יש יותר.
חיים ילין: אני לא רוצה להיכנס לסוגיה הפוליטית כי הייתה שם פרילנסרית שבחרה לפי מה שבא לה ולא לפי הרוח.
חיים ילין: אני לא אמרתי.
חיים ילין: הייתה פרילנסרית, אני מכיר את הסוגיה.
חיים ילין: בשביל לאזן אותה היו צריכים לשים עוד אחד מהקואליציה.
דוד ביטן: מרב מיכאלי דברה אתי על העניין הזה.
חיים ילין: הייתה אחת שהצביעה לפי המצב רוח שבו קמה בבוקר ולא לפי מה שהקואליציה רצתה.
דוד ביטן: סתם מעניין אותי לדעת.
איילת נחמיאס ורבין: לא עושים שיימינג.
חיים ילין: אני לא עושה את זה.
יואב קיש: חיים, הבנתי.
יואב קיש: אני אומר לך שאני אשמח לשבת לראות גם מה היה בכנסת הקודמת אבל אין שום קשר לכנסת הקודמת בעניין הזה כי החלוקה הראשונית - - -
חיים ילין: אתה רוצה תקדים כשאתה מגדיל את הקואליציה, זה בסדר, לגיטימי.
יואב קיש: לא אמרתי שום תקדים.
יואב קיש: זה לא תקדים.
חיים ילין: ואתה נשאר עם אותו יחס שהיה לפני.
יואב קיש: זה מעניין אותי.
יואב קיש: זה פשוט מעניין אותי.
דוד ביטן: - - - אתם רוצים לשנות אותם?
דוד ביטן: אולי נשנה אותם לרעה גם.
דוד ביטן: למה לטובה?
דוד ביטן: אולי גם לרעה.
יואב קיש: חיים, בואו נשמע מארבל.
יואב קיש: קראתי לארבל שהייתה פה בקצת יותר כנסות, אולי חוץ מיואל, אני לא יודע.
יואב קיש: השאלה שלי היא כזו: האם היחס בוועדות לא משקף את גודל הקואליציה?
<ארבל אסטרחן: לפי התקנות - - -
יואב קיש: שאלתי שאלה.
יואב קיש: רשות הדיבור עכשיו ליועצת המשפטית.
<ארבל אסטרחן: התקנון אומר שההרכב של הוועדות נקבע בהתחשב בהרכב הסיעתי של הכנסת ובגודל הסיעות.
<ארבל אסטרחן: זאת אומרת, זה שילוב של שני דברים.
<ארבל אסטרחן: עוד הוראה רלוונטית יש לנו: אם חל שינוי - - -
דוד ביטן: אבל זה לא חייב להיות בכל ועדה.
דוד ביטן: יכול להיות באופן כללי.
יואב קיש: ארבל.
יואב קיש: תקריאי - - -
<ארבל אסטרחן: אי אפשר שתהיה ועדה מסוימת שיהיו בה - - -
<ארבל אסטרחן: כי זה בכל ועדה.
דוד ביטן: גם בעיריות, דרך אגב.
חיים ילין: אנחנו בכנסת.
דוד ביטן: זה אותו חוק.
דוד ביטן: זה במכלול.
דוד ביטן: לא חייב להיות - - -
יואב קיש: אפשר לקרוא הרלוונטי?
חיים ילין: בואו נסכים שאם השלטון המקומי, כמו שהוא מנוהל, מדינת ישראל הייתה מנוהלת, היינו במדינה הכי טובה בעולם.
חיים ילין: בואו נסכים על זה.
חיים ילין: אם נסכים על זה, אל תיתן דוגמה של השלטון המקומי - - -
דוד ביטן: אני אומר שזה לא חייב להיות בכל ועדה.
דוד ביטן: זה יכול להיות במכלול - - -
יואב קיש: אתם רוצים לנהל דיון ביניכם?
יואב קיש: עכשיו רשות הדיבור לארבל.
יואב קיש: ארבל, בבקשה תקריאי את הסעיף הרלוונטי.
<ארבל אסטרחן: כמו שאמרתי, הסעיף העיקרי שמדבר על בחירת הוועדות מדבר על כך שחברים נבחרים בהתאם להרכב הסיעתי של הכנסת ולגודל הסיעות.
<ארבל אסטרחן: יש לנו הוראה לגבי מצב כזה כמו שישראל ביתנו הצטרפה קואליציה, שבמצב כזה לא יחול שינוי בהרכב הסיעתי של הוועדות, אלא אם כן קבעה ועדת הכנסת הרכב סיעתי חדש.
<ארבל אסטרחן: נשאלו גם המון שאלות.
<ארבל אסטרחן: חל עכשיו שינוי, האם אוטומטית - - -
דוד ביטן: משאירים אותו דבר.
יואל חסון: דוד, היחס כן השתנה כי ישראל ביתנו עכשיו בקואליציה ולכן היחס בוועדת חינוך, לדוגמה, כן גדל.
דוד ביטן: אנחנו לא נשנה את מה שהיה - - -
יואל חסון: אבל הוא גדל.
יואל חסון: אל תגיד לי שהוא לא גדל.
יואל חסון: הוא גדל.
דוד ביטן: מי גדל?
דוד ביטן: יש לנו 66 היום.
דוד ביטן: לא 61.
יואל חסון: בסדר גמור, אבל היחס גדל.
יואל חסון: אל תגיד לי שהוא לא - - -
יואב קיש: הוא גדל לפי היחס, לפי גידול הקואליציה.
דוד ביטן: יש מקומות שגדלנו בגלל שיש שם נציג של ישראל ביתנו אבל אין הרבה מקומות כאלה.
יואל חסון: אבל אמרת לי מקודם שהיחס לא גדל.
דוד ביטן: אמרתי משהו אחר.
דוד ביטן: אמרתי שאני לא נוגע.
דוד ביטן: בזה שאני נותן חצי חצי אני לא משנה את היחס של תחילת הקדנציה.
יואב קיש: דוד, איילת עכשיו.
דוד ביטן: דרך אגב, אני מקטין את האחוז.
דוד ביטן: אם היה פעם - - -
יואב קיש: אתה צודק, אבל תן לאיילת - - -
יואב קיש: בלתי נשלט הדוד הזה.
איילת נחמיאס ורבין: הוא בלתי נשלט אבל זה לא חדש.
דוד ביטן: - - - לא, מתימטיקה - - -
יואב קיש: אתה צודק, אבל תן לאיילת לדבר.
איילת נחמיאס ורבין: אני מבינה מתמטיקה.
איילת נחמיאס ורבין: תסבירו לי רגע - - -
חיים ילין: אחוזים זה סטטיסטיקה, זה לא מתמטיקה.
איילת נחמיאס ורבין: ניקח לדוגמה את ועדת חינוך.
איילת נחמיאס ורבין: הרי חלק מההתחשבנות בין הסיעות באופוזיציה הייתה שחלק מהסיעות כמו ישראל ביתנו קיבלו מקום של סיעה אחרת בתוך ועדה מסוימת.
איילת נחמיאס ורבין: בגלל שהם סיעה קטנה, לא היה להם מקום בכל הוועדות, למשל, בוועדת החינוך הם יושבים על חשבון יש עתיד.
איילת נחמיאס ורבין: ברגע שהם הצטרפו לקואליציה, כמו שאתם אומרים אתם לא משנים את המצב הקיים - - -
יואב קיש: מה פתאום יושבים על חשבון יש עתיד?
יואב קיש: זה כיסא שלהם.
דוד ביטן: - - - יש להם 6-5 מנדטים - - -
איילת נחמיאס ורבין: יש ועדות שהיו בהן הצרחות, נכון?
איילת נחמיאס ורבין: הייתה התחשבנות.
איילת נחמיאס ורבין: הרי לא היה לכם מקום בכל הוועדות, היו הצרחות - - -
יואב קיש: הם טענו שהם לא קיבלו כלום.
יואב קיש: אנחנו לא זוכרים את זה?
איילת נחמיאס ורבין: אנחנו מכירים את הטענה המפורסמת.
איילת נחמיאס ורבין: הנה, עכשיו הם בקואליציה ומקבלים הכול.
איילת נחמיאס ורבין: זה היה עכשיו בבדיחות.
דוד ביטן: הם קיבלו כלכלה על חשבון - - -
איילת נחמיאס ורבין: תסבירו לי איך נוצר מצב שבוועדות מסוימות כן האיזון משתנה?
יואב קיש: כי הקואליציה גדלה.
דוד ביטן: באף ועדה.
דוד ביטן: רק בכספים זה משתנה.
איילת נחמיאס ורבין: ארבל, השינויים בפרופורציות, האם הם עומדים בכל הכללים שהכנסת קבעה לעצמה?
<ארבל אסטרחן: אין מספר.
איילת נחמיאס ורבין: אז ברגע שאתה מגדיל - - -
יואב קיש: איילת, אני עוצר את הדיון.
יואב קיש: דוד, תקן אותי אם אני טועה, כל העניין הזה הוא בהסכמת האופוזיציה, לפחות ממה שאני מבין ממך.
חיים ילין: זו בדיוק הבעיה.
חיים ילין: אני רוצה להגיד לך עקרונית - - -
יואב קיש: לא ידעתי.
יואב קיש: חשבתי שזה היה מוסכם.
חיים ילין: ההסכם הראשוני זה קואליציה ואופוזיציה.
דוד ביטן: הודעתי למרב - - -
חיים ילין: אתה רואה?
חיים ילין: אם היה מוסכם היינו מצבעים שתי דקות והולכים.
חיים ילין: לא מוסכם.
דוד ביטן: אני לא חייב בכל דבר להגיע להסכמה.
דוד ביטן: אני הודעתי שמכיוון - - -
איילת נחמיאס ורבין: אני מסכימה עם זה.
איילת נחמיאס ורבין: אתה לא מאמין, אני מסכימה עם זה.
דוד ביטן: אני לא שיניתי את היחס.
דוד ביטן: להיפך, היחס עבר לטובת האופוזיציה.
דוד ביטן: ברגע שעשיתי חצי חצי, א כל ועדה שגדלה במספר והיחס נשאר והוספתי אחד אחד, האחוזים של האופוזיציה גדלו.
דוד ביטן: אם היו 13 והיחס היה לדוגמה 55:45 הוספתי אחד ואחד נהיה - - -
יואב קיש: לפי 50:50 שיפרת להם.
דוד ביטן: לא חשבתי שיהיה כזה עליהום על העניין הזה.
דוד ביטן: נתתי חצי חצי, לא התווכחתי כי אני לא רוצה להיכנס למה שהיה בתחילת הקדנציה.
דוד ביטן: מרב דיברה אתי על ועדת כספים, פעם היה הפרש של אחד ועכשיו 2.
דוד ביטן: זו ועדה מיוחדת - - -
חיים ילין: גם בחינוך.
דוד ביטן: מה יש בחינוך?
דוד ביטן: יש משהו מיוחד?
דוד ביטן: כן, אבל איזה כספים - - -
איילת נחמיאס ורבין: דוד, אתה רוצה להגיד לי - - - הבעיה בכספים - - -
דוד ביטן: חבר'ה, הבעיה זה כספים - - - שם הבעיה.
דוד ביטן: כל הוועדות האחרות זה סתם - - -
חיים ילין: כבוד היושב-ראש, אפשר לבקש - - -
דוד ביטן: אני לא מתכוון לשנות.
דוד ביטן: איפה שישראל ביתנו נכנסה, זה המצב.
דוד ביטן: לא יהיה שום שינוי בעניין הזה.
חיים ילין: אני מציע, בגלל שהקואליציה היום היא בגודל כמעט כמו הקואליציה בכנסת הקודמת – 66 ,67 זה אותו - - -
יואב קיש: מה היה בכנסת - - -
חיים ילין: תסתכלו מה היה בוועדות - - -
יואב קיש: אני לא הולך לבדוק.
יואב קיש: לא מעניין אותי.
דוד ביטן: לא מעניין.
דוד ביטן: כל כנסת זה אותו - - -
יואב קיש: ומה עם הכנסת הקודמת?
יואב קיש: סיעות אחרות, גדלים אחרים, סיעות אחרות – לא נכנס לזה.
חיים ילין: תלמד.
דוד ביטן: תעשה הצבעה עוד חצי שעה.
חיים ילין: אל תעשו את זה בכוח.
דוד ביטן: לא עושה.
דוד ביטן: אבל אתה מגזים.
דוד ביטן: אנחנו רוצים להגדיל חצי חצי ואתה רוצה שאני אבדוק עכשיו את כל הוועדות.
חיים ילין: אתה לא רוצה לבדוק?
חיים ילין: אז תשבו עם האופוזיציה ותגיעו להסכמות.
חיים ילין: זו המדינה שלנו.
חיים ילין: אל תפלג אותנו.
דוד ביטן: לא מוכן - - -
יואב קיש: יואל, מילה אחרונה ואז אני מסכם.
יואל חסון: בכל זאת יש פה תמיד ניסיון לדבר עם נציגת האופוזיציה מרב שהיא לא בארץ עכשיו לכן אני מציע לדחות את זה.
יואל חסון: לנסות להגיע להסכמות.
יואל חסון: אם לא – אנחנו נתנגד.
דוד ביטן: אין בעיה, תילחם.
דוד ביטן: אם מה שחשוב זה - - -
יואב קיש: יואל ודוד, תפסיקו את הדיון הזה.
יואב קיש: אני נועל את הדיון.
יואב קיש: עוד שעה הדיון יתחדש.
יואב קיש: אם אין הסכמות ביניכם עוד שעה זה יבוא להצבעה.
יואב קיש: עוד שעה.
דוד ביטן: אני מבקש לעשות הצבעה בעוד חצי שעה - - -
יואב קיש: חצי שעה?
יואב קיש: שלושת רבעי השעה - - - דוד, תסגור את זה אתם וזהו.
יואב קיש: הדיון נסגר.
דוד ביטן: אני רוצה להגיד לפרוטוקול.
דוד ביטן: אני אומר לכם שאתם באתם אלי, היו לכם בעיות בתוך הסיעה ואמרתם לי שאתם רוצים ממלאי מקום בשתי ועדות למרות שזה לא היה מקובל בכנסת, נתתי לכם את זה בלי להתווכח כי היו לכם בעיות פנים סיעתיות.
דוד ביטן: עכשיו אני אומר לכם שאנחנו צריכים תוספת מסוימת ואתם עושים עלי ריקול - - - יש גבול לכל דבר.
דוד ביטן: כשאתם באים בבקשה אני לא מדבר שתי מילים.
דוד ביטן: פתאום עכשיו צריכים לבדוק את הכול.
דוד ביטן: יש עתיד הבנתי, הם מומחים גדולים - - - מה העניין הזה?
דוד ביטן: זה חד-צדדי פה?
יואב קיש: הוא צודק.
יואב קיש: אם יושב-ראש ועדת כנסת ויושב ראש קואליציה שבא לטובת האופוזיציה זה דוד.
יואב קיש: הוא צודק במאה אחוז.
יואב קיש: אמרת את מה שאמרת לפרוטוקול.
יואב קיש: בואו נמשיך את זה לא בוועדה.
יואב קיש: ברבע ל-11:00 נמשיך את הדיון.
אחמד טיבי: - - - להגיד משפט.
חיים ילין: אין לי ויכוח, באמת אני אומר לך, עם דוד ביטן שהוא בא לקראת זה שבמחנה הציוני יהיו עוד ועדות.
חיים ילין: אני רק אומר שזה נעשה מתוך הסכמה.
חיים ילין: גם את זה אין שום סיבה בעולם שלא נעשה בהסכמה.
יואב קיש: בשעה 10:45 יהיו הצבעות או בהסכמה.
יואב קיש: סגור.
אחמד טיבי: האם המלצתי להסכמות נתקבלה?
יואב קיש: דוד, תקריא בבקשה את ההסכמות כדי שנוכל להמשיך.
יואב קיש: אני רושם.
דוד ביטן: ההסכמות הן: בחינוך יתווספו 2 לקואליציה.
יואב קיש: למי?
דוד ביטן: לקואליציה.
דוד ביטן: לליכוד 2.
דוד ביטן: אנחנו אחר כך נחלק.
יואב קיש: הלאה.
יואב קיש: כלכלה.
דוד ביטן: התווסף אחד לליכוד ואחד לאופוזיציה.
יואב קיש: אני לא יכול בלי שם.
אחמד טיבי: ניתן לך.
אחמד טיבי: תנו לנו 24 שעות.
דוד ביטן: אין בעיה, אין בעיה.
יואב קיש: אחד לאופוזיציה שיהיה תוך 24 נדע - - -
<ארבל אסטרחן: צריך להגיע - - -
יואב קיש: אז זה צריך להגיע עוד פעם לוועדת הכנסת.
<אתי בן יוסף: שמית - - -
יואב קיש: לש שמית.
יואב קיש: אני חייב סיעה.
יואב קיש: את השם אין בעיה, אבל מה הסיעה?
יואב קיש: אני חייב עכשיו להחלטה?
אחמד טיבי: לאף אחד אין.
אחמד טיבי: עדיין כולנו לא החלטנו.
דוד ביטן: בסדר, לא משנה, עוד 24 שעות.
דוד ביטן: בינתיים זו החלוקה.
דוד ביטן: לליכוד יש, הם יביאו עוד - - -
יואב קיש: לא, אני לא יכול להוציא את ההחלטה בלי סיעה.
דוד ביטן: אני לא מעביר את זה בכנסת במליאה כרגע.
יואב קיש: לא משנה.
יואב קיש: עדיין, בהחלטה בוועדה - - -
אחמד טיבי: ביטן, קיש צודק כי הוא צריך לרשום סיעה או שם.
דוד ביטן: צריך עוד פעם.
דוד ביטן: בואו נגמור - - -
אחמד טיבי: תהיה עוד ישיבה.
יואב קיש: אין לי בעיה.
יואב קיש: אני שואל את האופוזיציה – כל הסיעות פה – אם אני כותב מחנה ציוני ותגיעו להסכמה ונשנה - - -
אחמד טיבי: מה פתאום?
אחמד טיבי: אני מחנה אנטי-ציוני, איך אתה - - -
דוד ביטן: כרגע תקבל החלטה ובעוד 24 שעות הם יבואו.
יואל חסון: תדע לך שאם היית ציוני היית ראש ממשלה.
יואל חסון: אכלת אותה.
יואב קיש: הלאה, ליכוד ואופוזיציה ואנחנו נתכנס פה עוד פעם לאשר את מי שבאופוזיציה.
אחמד טיבי: תקשיב, איוב קרא ציוני והוא לא נהיה.
דוד ביטן: עכשיו, הרפורמות: 2 לאופוזיציה ואחד לליכוד.
יואל חסון: נעלבתי בשבילך על ההשוואה.
יואב קיש: מחר יש את ועדת הכנסת בנושא ערוץ הכנסת - - -
יואל חסון: רגע, אחמד בלבל אותי.
יואל חסון: מה עם - - -
יואב קיש: אני מקריא מחדש: בוועדת החינות יתווספו שני חברים נוספים מהליכוד; בוועדת הכלכלה חבר מהליכוד וחבר מהאופוזיציה שיגדר מחר; בוועדת הרפורמות חבר מהליכוד ושני חברים מהאופוזיציה.
דוד ביטן: אני אתן לך גם את שמות: בוועדת החינוך אחד יהיה מיהדות התורה, זה יעקב אשר.
דוד ביטן: מהליכוד יהיה יהודה גליק.
יואב קיש: בכלכלה?
דוד ביטן: 2 לליכוד.
יואב קיש: עזוב שמות עכשיו.
יואב קיש: אני מקריא את ההחלטה להצבעה, יואל, שולי, את רוצה להקשיב?
יואב קיש: אני מקריא את ההחלטה להצבעה: הנדון: הרחבת הוועדות.
יואב קיש: לוועדת החינוך יתווספו שני חברים נוספים מסיעת הליכוד; לוועדת הכלכלה – חבר אחד מהליכוד, חבר אחד מהאופוזיציה; לוועדת הרפורמות – חבר אחד מהליכוד, שני חברים מהאופוזיציה.
אחמד טיבי: מה עם החינוך?
יואב קיש: אמרתי בהתחלה: שניים מהליכוד.
דוד ביטן: שניים לנו.
אחמד טיבי: מה אתנו?
דוד ביטן: רק אנחנו.
דוד ביטן: נתתי ברפורמות שהיא יותר חשובה בגלל חוק ההסדרים.
דוד ביטן: הורדתי אחד לקואליציה.
דוד ביטן: במקום שיהיה הפרש 3 יהיה הפרש של 2.
אחמד טיבי: אז אנחנו, הסיעה המשותפת, מבקשים ברפורמות אחד ובכלכלה אחד.
דוד ביטן: בסדר, זה בוויכוח - - -
יואב קיש: זה באופוזיציה.
יואב קיש: מי בעד? 6.
יואב קיש: אוקיי, התקבל.
דוד ביטן: רבותי, אני פותח הישיבה.
דוד ביטן: בואו נתחיל עם בקשת יושב-ראש ועדת הכלכלה למיזוג הצעות החוק הבאות:
דוד ביטן: הצעת חוק הגבלת אשראי ספקים למוסדות המדינה, התשע"ה-2015; הצעת חוק חובת המכרזים (תיקון – מוסר תשלומים), התשע"ה-2015; הצעת חוק מוסר תשלומים לספקים, התשע"ו-2016.
דוד ביטן: בעד אישור הבקשה למזג את הצעות החוק – פה אחד
דוד ביטן: מוזגו.